പ്രിയ നടന് ആദരമര്പ്പിച്ച് കലാകേരളം സംസ്കാരം ശാന്തികവാടത്തില് നടന്നു മഹാനടന് നെടുമുടി വേണു ഇനി ഓര്മ. തിരുവനന്തപുരം ശാന്തികവാടത്തില് ഔദ്യോഗിക ബഹുമതികളോടെ സംസ്കാരം നടന്നു. സിനിമാ, സാംസ്കാരിക, സാമൂഹിക, രാഷ്ട്രീയ രംഗത്തെ നിരവധി പേരാണ് പ്രിയ നടനെ അവസാനമായി ഒരു നോക്കുകാണാന് തിരുവനന്തപുരത്തേക്ക് ഒഴുകിയെത്തിയത്. രാവിലെ പത്തേകാലോടെ അയ്യങ്കാളി ഹാളില് എത്തിച്ച മൃതദേഹം ഉച്ചയ്ക്ക് ഒന്നര വരെ പൊതുദര്ശനത്തിന് വച്ചു. രാഷ്ട്രീയ രംഗത്തു നിന്ന് മുഖ്യമന്ത്രി പിണറായി വിജയന്, മന്ത്രിമാരായ വി. ശിവന്കുട്ടി, സജി ചെറിയാന്, അഹമ്മദ് ദേവര്കോവില്, സ്പീക്കര് എം.ബി രാജേഷ്, കെപിസിസി പ്രസിഡന്റ് കെ. സുധാകരന് ഉള്പ്പെടെയുള്ളവര് നെടുമുടി വേണുവിന് അന്തിമോപചാരം അര്പ്പിച്ചു. നടന് വിനീത്, മണിയന്പിള്ള രാജു, മധുപാല്, ടി.പി മാധവന്, നിര്മാതാവ് സുരേഷ് കുമാര് തുടങ്ങിയവരും എത്തി.